laion/Wikipedia-Exotic huggingface dataset:
נוסחה אטומית

בהינתן שפה L {\displaystyle {\mathcal {L}}} , נוסחה אטומית בשפה היא הפעלת אחד מבין סימני היחס על שמות העצם של השפה, כאשר כל שם עצם הוא שם משתנה או שם קבוע. תהי L {\displaystyle {\mathcal {L}}} שפה. אם r 1 ∈ R {\displaystyle r_{1}\in {\mathcal {R}}} סימן יחס k {\displaystyle k} מקומי, כאשר R {\displaystyle {\mathcal {R}}} היא אוסף סימני היחס של השפה L {\displaystyle {\mathcal {L}}} , אז r 1 ( τ 1 , . . . τ k ) {\displaystyle r_{1}(\tau _{1},...\tau _{k})} כאשר ∀ 1 ≤ i ≤ k : τ i ∈ C ∪ V {\displaystyle \forall _{1\leq i\leq k}\,:\,\,\tau _{i}\in {\mathcal {C}}\cup {\mathcal {V}}} , כאשר C {\displaystyle {\mathcal {C}}} אלו שמות הקבועים של השפה L {\displaystyle {\mathcal {L}}} ו- V {\displaystyle {\mathcal {V}}} אלו שמות המשתנים שלה. נוסחה אטומית אינה משתנה תחת ייחוס. הרחבה של נוסחה אטומית מתבצעת על ידי הוספת קשרים לוגיים וכמתים, ובכך אנו בעצם יכולים לבטא טענות יותר מסובכות מאשר הללו הבסיסיות אשר ניתנות לביטוי בידי הנוסחאות האטומיות בלבד. המושג המכליל את מושג הנוסחה האטומית במובן לעיל הוא מושג הנוסחה. נוסחה אטומית, באתר MathWorld (באנגלית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
המשכיות (פסל)

"המשכיות" (1997) הוא פסל מאת האמן הישראלי מנשה קדישמן. הפסל, הניצב במכון ויצמן למדע, מציג דימוי של עצים העשויים מתשליל בלוחות מתכת. הפסל "המשכיות" מורכב מחמישה לוחות פלדה נפרדים, בהם גזור תשליל (נגטיב) של עץ. הלוחות מונחים זה בתוך זה, כך שהם יוצרים מעין עץ תלת־ממדי. הפסל מהווה המשך לסדרת פסלי העצים שיצר קדישמן החל משנות השבעים של המאה ה-20, העוסקים ביחס שבין דימוי לרקע ובין תרבות לטבע. מדיה וקבצים בנושא המשכיות בוויקישיתוף
מאיר איינשטיין

מאיר איינשטיין (21 באוקטובר 1951 – 23 במרץ 2017) היה שדרן ספורט מהבכירים בישראל. איינשטיין נולד בהרצליה ליוסף איינשטיין, יליד פולין, ולבת שבע לבית ריגרודסקי, ילידת הארץ. את שירותו הצבאי העביר איינשטיין בחיל השריון לאחר שנשר משלביו האחרונים של קורס חובלים. החל את דרכו ברדיו כקריין חדשות ב"קול ישראל" ובהמשך הנחה את תוכנית הספורט "שירים ושערים" שדיווחה בשידור חי ממגרשי הכדורגל בסוף השבוע. לאחר מכן החל לשדר אירועי ספורט בכל התחומים במחלקת הספורט של ערוץ 1. בין היתר שידר את משחק הכדורגל המרכזי של השבת, משחקי הכדורסל של מכבי תל אביב באירופה ומשחקי נבחרת ישראל בכדורגל ונבחרת ישראל בכדורסל. כמו כן הגיש את תוכנוית סיכום משחקי השבת של הערוץ הראשון "משחק השבת", ומאחור יותר "הראשון בשער". אחד מרגעי השיא של איינשטיין, שנחקק אצל רבים, היה במהלך שידור משחק הניצחון של נבחרת ישראל בכדורגל על נבחרת צרפת בפארק דה פראנס ב-13 באוקטובר 1993 במסגרת מוקדמות מונדיאל 1994, שבמהלכו איבד את קולו מהתרגשות לאחר הבקעת שער הניצחון של ראובן עטר (הפרשן אבי רצון ששידר עמו אמר לו לאחר מכן: "מאיר, תירגע"). בשנת 2002 עבר איינשטיין לשדר ספורט בערוץ 10. הוא שידר בין השאר את משחקי הנבחרת ומשחקי ליגת העל בכדורגל, כשלצידו הפרשן רן בן שמעון. לאחר מכן הנחה לצידו שלמה שרף, לשעבר מאמן נבחרת ישראל. איינשטיין ורן בן שמעון גם הנחו ביחד את התוכנית "דאבל פס" ביחד עם העיתונאי עמנואל רוזן. מדי פעם שידר איינשטיין גם את משחקי ליגת העל בכדורסל. והגיש את תוכנית הבוקר של ערוץ 10 בראשית ימיו. בשנותיו האחרונות איינשטיין היה השדר המרכזי בערוצי הספורט של צ'רלטון, הגיש את תוכנית הספורט ברדיו ללא הפסקה אותה שידר עד כחודש וחצי לפני פטירתו, והגיש את "שבת ביציע" ו"מאיר ורוני" בערוץ הספורט. איינשטיין גם שידר את תחרויות האתלטיקה במשחקים האולימפיים ובאליפויות העולם. איינשטיין היה ידוע באהדתו לקבוצות הכדורגל הפועל הרצליה בישראל וקווינס פארק ריינג'רס באנגליה. בנובמבר 2015 אובחן כחולה בטרשת אמיוטרופית צידית. בדצמבר 2016 הודיע במהלך תוכניתו בערוץ הספורט "שבת ביציע" כי הוא מתמודד עם פגיעה רפואית במערכת השרירים ולכן הוא מתנייד על כיסא גלגלים וקצב הדיבור שלו איטי מהרגיל. איינשטיין נפטר בביתו בהרצליה ב-23 במרץ 2017 לאחר הידרדרות במחלתו. הותיר אישה, אוליביה (אוֹ-לי), שתי בנות, בהן הפרסומאית סביון איינשטיין, ושני נכדים. ב-26 במרץ נטמן בבית הקברות הישן בהרצליה בהשתתפות מאות אנשים מעולם הספורט, חבריו, מכריו, ובני משפחתו. נועה רום, מאיר שליו, באתר ynet, 6 באוגוסט 2008 הילו גלזר, השדר של העם: מאיר איינשטיין בעניין של ספורט, לא רכילות, באתר nrg‏, 28 באפריל 2012 בעקבות מותו: רן בוקר וירון דרוקמן, שדר הספורט מאיר איינשטיין נפטר בגיל 65, באתר ynet, 24 במרץ 2017 מבלומפילד ועד יוהנסבורג: הרגעים הבלתי נשכחים של מאיר איינשטיין, באתר וואלה, 24 במרץ 2017 משדר מיוחד לזכרו של מאיר איינשטיין, רדיו 103, 24 במרץ 2017 ערן נבון, החיים זה הקול "ישראל היום", 14-09-2012 רן בוקר, מאיר איינשטיין חשף בשידור חי: "מתמודד עם פגיעה במערכת השרירים", באתר ynet, 18 בדצמבר 2016 רן בוקר וירון דרוקמן, שדר הספורט מאיר איינשטיין נפטר בגיל 65, באתר ynet, 24 במרץ 2017 דוד ארז, הבת של מאיר איינשטיין תיתן לכם שיעור ביצירתיות "מעריב אונליין", 1 באוקטובר 2013 "מרגישה הקלה שלא תסבול יותר": מאות חלקו כבוד אחרון למאיר איינשטיין, נבדק ב-2017-03-27
קבוע קירי

קבוע קירי הוא קבוע פיזיקלי מתחום האלקטרומגנטיות המקשר בין הסוספטיביליות המגנטית של החומר לבין הטמפרטורה שלו. קבוע קירי, ביחידות SI, נתון ע"י: C = μ B 2 3 k B N g 2 J ( J + 1 ) {\displaystyle C={\frac {\mu _{B}^{2}}{3k_{B}}}Ng^{2}J(J+1)} כאשר: N {\displaystyle N} הוא מספר האטומים, או המולקולות, המגנטים עבור יחידת נפח. g {\displaystyle g} הוא פקטור לנדה (אנ').‏ μ B {\displaystyle \mu _{B}} הוא המגנטון של בוהר ([J/T] ‏10-24×9.27400915) J {\displaystyle J} הוא המספר הקוונטי של התנע הזוויתי k B {\displaystyle k_{B}} הוא קבוע בולצמן. עבור מערכת מסדר שני עם מומנט מגנטי μ {\displaystyle \mu } מתקבל: C = 1 k B N μ 2 {\displaystyle C={\frac {1}{k_{B}}}N\mu ^{2}} קבוע קירי מופיע בחוק קירי המקשר בין המגנטיזציה של חומר פאראמגנטי לבין השדה המגנטי המופעל עליו והטמפרטורה. Kittel, Charles. Introduction to Solid State Physics, 8th Edition. Wiley. p. 304 ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
High-dynamic-range rendering

High-Dynamic-Range Rendering (בראשי תיבות HDRR, בעברית - עיבוד בטווח דינמי רחב) הידוע גם כתאורת טווח דינמי רחב, הוא העיבוד של סצנת גרפיקה ממוחשבת באמצעות חישובי תאורה שנעשים בטווח דינמי רחב ובעל טווח גדול. עיבוד זה מאפשר שימור של פרטים שעשויים ללכת לאיבוד בשל הגבלת יחס ניגודית. בטכנולוגיה זו, כל המפה או השלב יכולים להיות מוארים ממקור אחד במרכז המפה. משחקי וידאו וסרטים ממוחשבים משתמשים באפקטים מיוחדים כדי ליצור תאורה בכל אזור רצוי. אחד היתרונות העיקריים של עיבוד HDR הוא שפרטים בסצנה עם יחס ניגודיות גדול נשמרים. ללא HDR, אזורים כהים מדי נצמדים לשחור ואזורים בהירים מדי ללבן. אלה מיוצגים על ידי החומרה כערך נקודה צפה של 0.0 ו- 1.0 עבור שחור טהור ולבן טהור, בהתאמה. היבט נוסף של עיבוד HDR הוא תוספת של רמזים תפיסתיים המגבירים את הבהירות הנראית לעין. עיבוד HDR משפיע גם על אופן שמירת האור בתופעות אופטיות כמו השתקפויות ושבירות, כמו גם על חומרים שקופים כמו זכוכית. בעיבוד LDR, מקורות אור בהירים מאוד בסצנה (כמו השמש) מוגבלים ב -1.0. כאשר אור זה מוחזר התוצאה חייבת להיות קטנה או שווה ל 1.0. עם זאת, בעיבוד HDR, מקורות אור בהירים מאוד יכולים לחרוג מבהירות 1.0 כדי לדמות את ערכיהם בפועל. תכונה זו מאפשרת השתקפויות ממשטחים כדי לשמור על בהירות מציאותית עבור מקורות אור בהירים. המעבד הגרפי NVIDIA תומכים ב-HDRR בשלוש דרכים: פריטים בהירים יכולים להיות ממש בהירים, פריטים אפלים יכולים להיות ממש כהים, וניתן לראות פריטים בשני המצבים. נכון לעכשיו טכנולוגית HDRR כבר נפוצה מאוד במשחקים, בעיקר למחשבים אישיים, Xbox 360 ופלייסטיישן 3. זה כבר מדומה בפלייסטיישן 2 ,Xbox ,נינטנדו גיימקיוב ומערכות Amiga. החברה Sproing Interactive Media הודיעה כי המנוע עבור ה-Wii במשחק האתנה החדש שלהם תהיה תמיכה ב-HDRR, וזה הוסיף גם את ה-Wii לרשימת הקונסולות התומכות ב-HDRR. Unreal Engine 3 Chrome Engine 3 Source CryEngine ,CryEngine 2 ,CryEngine 3 Dunia Engine Gamebryo Unity id Tech 5 Lithtech Unigine Frostbite 2 Real Virtuality 2 ,Real Virtuality 3 ,Real Virtuality 4 HPL 3 כרטיס גרפי HDR הסיכום הטכני של NVIDIA ל-HDRR (באנגלית) יישום HDRR עם OpenGL 2.0 (באנגלית) יישום HDRR ב-OpenGL (באנגלית) יישום HDRR עם OpenGL (באנגלית) היישום של HDRR לתאורה מבוססת תמונה (באנגלית) קצר טכני של מיקרוסופט על SM3.0 בהשוואה ל-SM2.0 (באנגלית) חומרתו של טום: תכונות כרטיס מסך חדשות של 2006 (באנגלית) רשימת שהוכנה על ידי מעבדים גרפיים של כריס הייר (באנגלית) techPowerUp! כרטיס מסך (באנגלית) הבנת יחס ניגודיות בהתקני תצוגת וידאו (באנגלית) רקוויאם של TBL, הכולל עיבוד HDR בזמן אמת בתוכנה (באנגלית) רשימה של משחקי וידאו התומכים ב-HDRR (באנגלית) דוגמאות לצילום גבוה טווח דינמי (באנגלית) דוגמאות לצילום הטווח דינמי גבוה של 360 מעלות פנורמי (באנגלית)
נוסחה (לוגיקה)

בהינתן שפה L {\displaystyle {\mathcal {L}}} , נוסחה בשפה היא הפעלת אחד מבין סימני היחס על שמות העצם של השפה, כאשר כל שם עצם הוא שם משתנה או שם קבוע, או צרוף של נוסחאות על ידי קשרים לוגיים. נוסחה בתחשיב היחסים זקוקה לסמנטיקה על מנת להיקבע כנכונה או לא. מבנה M המוגדר מעל מילון T (אוסף סימני היחסים, קבועים, פונקציות) מוגדר להיות בעל תחום לא ריק והגדרת הקבועים, יחסים ופונקציות המוגדרות במילון. הנוסחא לרוב מוגדרת מעל המילון ומשמעותה נקבעת על פי המבנה. תהי L {\displaystyle {\mathcal {L}}} שפה. אם ϕ {\displaystyle \phi } נוסחה אטומית אז ϕ {\displaystyle \phi } היא גם נוסחה (המונח "נוסחה" מכיל בתוכו את המונח "נוסחה אטומית" כמקרה פרטי). אם ϕ {\displaystyle \phi } נוסחה (לאו דווקא אטומית) אזי ¬ ϕ {\displaystyle \neg \phi } היא נוסחה. נשים לב שהחל משלב זה כבר מדובר על נוסחאות שאינן אטומיות. אם ϕ {\displaystyle \phi } ו- ψ {\displaystyle \psi } נוסחאות כלשהן, אז לכל קשר לוגי ∗ {\displaystyle *} (שאינו שלילה) הרי ש- ϕ ∗ ψ {\displaystyle \phi *\psi } היא נוסחה. אם ϕ {\displaystyle \phi } היא נוסחה ו- x {\displaystyle x} הוא משתנה, ∀ x ϕ {\displaystyle \forall _{x}\phi } ו- ∃ x ϕ {\displaystyle \exists _{x}\phi } הן נוסחאות. ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
דין או'גורמן

דין לאנס או'גורמן (באנגלית: Dean Lance O'Gorman; נולד ב-1 בדצמבר 1976) הוא שחקן, אמן וצלם ניו זילנדי. התפרסם כשחקן בסרטי "ההוביט" - "ההוביט: מסע בלתי צפוי", "ההוביט: מפלתו של סמאוג ו"ההוביט: קרב חמשת הצבאות" ובסדרות "בנות מקלאוד", "הרקולס הצעיר" ו"The Almighty Johnsons". נולד באוקלנד, ניו זילנד לכריסטין וללאנס או'גורמן, צייר נופים במקצועו, משפחה שמוצאה מאירלנד. יש לו אח צעיר יותר, ברט, שהוא גם שחקן וגם קומיקאי. סבו מצד אמו היה צנחן אנגלי במלחמת העולם השנייה. החל את דרכו כשחקן בסרט הילדים "רצי האבדון" ובתעשייה המקומית בניו זילנד. השתתף בפרקים ספורים בסדרות המצליחות "הרקולס: המסעות המופלאים" ו"זינה הנסיכה הלוחמת". ב-1998 שיחק או'גורמן בתפקיד ראשי לצידו של כוכב הקולנוע ראיין גוסלינג בתחילת דרכו בסדרה "הרקולס הצעיר" בהפקת סם ריימי בתפקיד איליוס הצעיר. או'גורמן זכה בארצו למעמד של שחקן קולנוע מוערך בזכות הופעות בסרט המסע "עור נחש" לצידה של מלאני לינסקי והדרמה "צעצוע אהבה". בשנת 2004 זכה או'גורמן להכרה גם באוסטרליה וברחבי העולם בזכות תפקידו בעונה הרביעית של סדרת הדרמה האוסטרלית "בנות מקלאוד" בתור לוק מורגן החבר של ג'ודי מקלאוד, עליו הועמד לפרס לוגי היוקרתי. בתחילת 2011 החל לשחק בסדרת הטלוויזיה "The Almighty Johnsons" בתור אנדרס ג'ונסון (האל בראגי). בשנת 2012 התפרסם או'גורמן בפנטזיה שוברת הקופות של פיטר ג'קסון "ההוביט: מסע בלתי צפוי" בתפקיד הגמד פילי, אחיינו של תורין (ריצ'רד ארמיטאג'), תפקיד שאותו גילם לכל אורך הטרילוגיה. בינואר 2016 התחתן עם חברתו משכבר הימים, שרה וילסון, ובשנת 2019, נולדה בתם הראשונה. מדיה וקבצים בנושא דין או'גורמן בוויקישיתוף אתר האינטרנט הרשמי של דין או'גורמן דין או'גורמן, ברשת החברתית אקס (טוויטר) דין או'גורמן, ברשת החברתית אינסטגרם דין או'גורמן, במסד הנתונים הקולנועיים IMDb (באנגלית) דין או'גורמן, באתר AllMovie (באנגלית) דין או'גורמן, במסד הנתונים הקולנועיים KinoPoisk (ברוסית) דין או'גורמן, באתר Discogs (באנגלית) NZ Herald - Breaking news, latest news, business, sport and entertainment, NZ Herald (באנגלית) Hobbit star Dean O'Gorman: 'I became a dad', NZ Herald (באנגלית)
מגדל ג'וצ'ה

מגדל ג'וצ'ה (נקרא באופן רשמי מגדל הרעיון של ג'וצ'ה בקוריאנית: 주체사상탑) הוא מונומנט בפיונגיאנג, קוריאה הצפונית. המגדל קרוי על שם רעיון הג'וצ'ה - תזה שנכתבה על ידי קים איל-סונג, שליט קוריאה המבוססת על קומוניזם, מרקסיזם, הדוגלת ב"הסתמכות עצמית" ועל כלכלה אוטרקית. הרעיון העיקרי של התזה הוא שכל קוריאני צריך לרתום את ייעודו האישי כדי להפוך את האומה לגדולה. המגדל נבנה על גדות נהר הטאדונג לכבוד יום הולדתו ה-70 של הרודן קים איל-סונג והושלם בשנת 1982. הבניין מתנוסס לגובה של 170 מטרים. המגדל מורכב מ-150 מטרים הבנויים מ-25,550 לבנים המסמלות, כל אחת, יום בחייו של קים איל-סונג (365×70). בראש המגדל יש לפיד עשוי מברזל המתנוסס לגובה 20 מטרים. המגדל הוא יעד תיירותי פופולרי, בו המבקרים יכולים להעפיל לראש המגדל במעלית כדי להשקיף על פיונגיאנג מלמעלה. הבניין הוא המונומנט העמודי השני הגבוה בעולם אחרי אנדרטת סן חסינטו. מגדל ג'וצ'ה גבוה מאנדרטת וושינגטון ב-70.6 סנטימטרים. מבט מכיכר קים איל סונג שמעברו השני של נהר טאדונג לעבר המגדל מבט מהמגדל לעבר כיכר קים איל-סונג שמעברו השני של נהר טאדונג; בימין התמונה מלון ריוגיונג מדיה וקבצים בנושא מגדל ג'וצ'ה בוויקישיתוף מגדל ג'וצ'ה, באתר גורדי השחקים העולמי (באנגלית). Juche Tower, Atlas Obscura
בירה שפירא

בירה שפירא היא מבשלת בירה ישראלית. המבשלה הוקמה בבית שמש בשנת 2011 בידי האחים איציק ודני שפירא. השניים, תושבי ירושלים עסקו מספר שנים בייצור בירה ביתית, בתחילה באופן חובבני, ואחר כך באופן מקצועי יותר, בפרט לאחר שאיציק שפירא התמחה מספר חודשים במבשלת לפט האנד בקולורדו. לשניים הצטרף גם יוחאי קודלר, שהקים את מבשלת הנגב בקריית גת. פתיחת המבשלה לוותה בסדרת סרטוני פרסומת קצרים בבימויו של וניה הימן, שהועלו לאתר YouTube, וזכו למאות אלפי צפיות. המבשלה מפיקה מעל 20,000 ליטרים בירה בחודש. בתחילה יוצרו שני סוגי בירה, פייל אייל וסטאוט שיבולת-שועל, ונכון ל-2018 מיוצר גם סוג שלישי, בירת חיטה. בירה מסוג רביעי, וינטר אייל, מיוצרת כמוצר עונתי. מוצרי המבשלה שווקו בתחילה בעיקר בירושלים, אך גם במקומות ספורים בתל אביב. המבשלה ממתגת עצמה כ"בירה ירושלמית", והלוגו שלה אף מבוסס על סמל העיר ירושלים. ביוני 2021 רכשה חברת טמפו משקאות 50.1% ממניות המבשלה ובכך הפכה לבעלי השליטה במבשלה. Pale Ale (הירוקה) 5% כוהל בנפח. Oatmeal Stout (האדומה) 5.2%. Jack's Winter Ale (הסגולה) 8.5%. Wheat Beer (הצהובה) 5.2%. IPA 6.5% (הכחולה). Lager 4.9%. אתר האינטרנט הרשמי של המבשלה בירה שפירא, סרטונים בערוץ היוטיוב בירה שפירא באתר "קוראים ושותים" בירה שפירא(הקישור אינו פעיל) באתר בירבלוג ריטה גולדשטיין, נותנים בראש: הקמפיין של בירה שפירא, באתר nrg‏, 5 בינואר 2012
סיירון

סקירון (יוונית עתיקה: Σκίρων) היה שודד דרכים במיתולגיה היוונית ששדד נוסעים בגבול בין אטיקה לבין מגארה. הוא שדד את העוברים ובעט בהם לתוך הים שם היו נאכלים על ידי צבי ענק. סקירון נרצח על ידי תזאוס אשר הרגו באותו מקום והשליכו לים באותו אופן בו פעל סקירון כנגד קורבנותיו. בתרבות הפופולרית, סקירון מוזכר ביצירה "The Devil's Tringale" באלבום In the Wake of Poseidon של להקת קינג קרימזון בקטע "The Hand of Sceiron". סקירון מוזכר ב"בית האדס", הספר הרביעי בסדרת גיבורי האולימפוס של ריק ריירדן. מדיה וקבצים בנושא סיירון בוויקישיתוף ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
PAYDAY: The Heist

Payday: The Heist הוא משחק יריות בגוף ראשון שפותח על ידי Overkill Software ו-Valve והופץ על ידי Valve לסטים. המשחק יצא לפלייסטיישן 3 בתאריך ה-18 באוקטובר 2011 (ל-צפון אמריקה) ובתאריך ה-2 בנובמבר 2011 (ל-אירופה), ולמחשב המשחק יצא בתאריך ה-20 באוקטובר 2011. המשחק יצא לפלטפורמות ה-PlayStation 3 וה-Microsoft Windows בלבד. ב-Payday: The Heist, השחקנים יכולים להשתמש במגוון של כלי נשק כדי להשלים את מטרותיהם (בדרך כלל גנבת חפץ מסוים או כמות מסוימת של כסף). המשחק הוא בגוף-ראשון, אבל מציע כמה פיתולים על נוסחת FPS הסטנדרטית: כאשר השחקן הורג אזרחים השחקן "נענש" במשחק. לעומת זאת, לשחקן יש אפשרות לקחת אזרחים כבני ערובה. המשחק מתמקד בצוות של ארבעה שודדים: דאלאס, הוקסטון, צ'יינס ווולף. השוד הראשון שלהם מתקיים בבנק העולם הראשון, שאותו ביצעו תוך שימוש במסיכות של ליצנים שמסתירים את פניהם. לאחר השוד הראשון מופיעה הודעה שבה כתוב שהם מסודרים לכל החיים, אך כדאי לשדוד עוד מקומות. מכיוון שהחברה Valve השתתפה בפיתוח המשחק, המשחק מזכיר קצת באופיו את המשחק Left 4 Dead. המאפיינים הדומים הם: כאשר השחקן מאבד את כל כמות החיים שלו הוא נופל לרצפה, ויש לו זמן מוגבל עד למוות, אלא אם אחד מחברי הקבוצה עוזר לו לקום, השלבים בנויים באותו סגנון כמו Left 4 Dead, פאט לכך שבמקום זומבים ישנם אזרחים, ומקומות כגון בנקים. אחד השלבים במשחק מתרחש בבית החולים "Mercy", בדומה לשלב הראשון ב-Left 4 Dead (ששמו "No Mercy"). באוקטובר 2012 המשחק Payday: The Heist נמכר כבר כמעל ל-700,000 יחידות. Left 4 Dead Left 4 Dead 2 מדיה וקבצים בנושא PAYDAY: The Heist בוויקישיתוף אתר האינטרנט הרשמי של PAYDAY: The Heist (באנגלית) PAYDAY: The Heist, באתר PCGamingWiki (באנגלית)
רוג'ר גלובר

רוג'ר דייוויד גלובר (באנגלית: Roger David Glover; נולד ב-30 בנובמבר 1945) הוא בסיסט בריטי. גלובר נודע בעיקר כבסיסט של להקת הרוק הכבד דיפ פרפל, שם היה חבר, בין היתר, בהרכבה השני והמצליח. גלובר נולד בוויילס שבבריטניה. הוא עבר עם משפחתו לסנט הלנס לפני שהתיישבו בדרום קנזינגטון כשהיה בגיל עשר. באותו הזמן, התחיל גלובר להתעניין במוזיקת הרוק, ועוד לפני שהגיע לגיל 13, כבר התחיל לנגן בגיטרה. מאוחר יותר, עבר למחוז הצפוני בלונדון, פינר. כשהיה בתיכון בהארו הקים את להקתו הראשונה, "Madisons", יחד עם מספר חברים, שמאוחר יותר התמזגה ללהקה אחרת בשם "Episode Six" שאחד מחבריה היה איאן גילן. בשנת 1969, גילן וגלובר פרשו מהלהקה והצטרפו ללהקת דיפ פרפל. גלובר בילה ארבע שנים בלהקה כבסיסט בהרכבה השני, אשר זכה להצלחה אמנותית ומסחרית גדולה, עם אלבומים כמו Deep Purple in Rock ו-Machine Head שנחשבים עד היום לאלבומי מופת ברוק הכבד. גלובר היה הכותב של הריף המפורסם בשיר "Maybe I'm a Leo", לאחר ששמע את שירו של ג'ון לנון "?How Do You Sleep". במהלך שנות השבעים הפיק גלובר אלבומים של להקות רבות, בהן ג'ודס פריסט, Nazareth ,Elf ועוד. בשנת 1974 פרש גלובר מדיפ פרפל, בהמשך השנה הוציא גלובר את אלבום הסולו הראשון שלו "Butterfly Ball", וב-1974 הוציא אלבום שני בשם "Elements". משנת 1979 עד 1984 שימש גלובר כבסיסט, כותב השירים והמפיק של להקתו של ריצ'י בלקמור ריינבו, אותה הקים בלקמור לאחר שפרש מדיפ פרפל. ב-1983 הוא הקליט את אלבומו השלישי "Mask", שיצא לאור שנה לאחר מכן. באפריל 1984, שבה דיפ פרפל לפעילות, כשגלובר מצטרף אליה, שם הוא ממשיך לנגן עד היום. ב-1988 הקליטו הוא ואיאן גילן אלבום משותף בשם "Accidentally on Purpose".‏ 18 שנים מאוחר יותר, ניגן גלובר במסע הופעות קצר שערך גילן. ב-2001 השתתף גלובר יחד עם נגני בס נוספים וחברי להקת "Gov't Mule" באלבום מחווה לוודי אלן "The Deep End", שמת ב-2005. ב-2002 הוציא את אלבומו הרביעי "Snapshot", תחת השם "Roger Glover & The Guilty Party". באלבום משתתפים בין היתר רנדל ברמבלט, כמו כן בתו של גלובר, ג'יליאן. ב-2011 הוציא את אלבומו השישי "If Life Was Easy". גלובר מתגורר בשווייץ יחד עם בת זוגו מרים. ב-2009 נולדה להם בת בשם לוסינדה. גלובר הוא גרוש, ויש לו בת מנישואיו הקודמים בשם ג'יליאן. עם דיפ פרפל ראו: דיסקוגרפיה של דיפ פרפל לפי הרכבים עם להקת אפיסוד סיקס Put Yourself In My Place‏ (1987) BBC Radio 1 Live 1998/1969‏ (1997) The Complete Episode Six‏ (1991) Cornflakes and Crazyfoam‏ (2002) Love, Hate, Revenge‏ (2005) אלבומי סולו The Butterfly Ball and the Grasshopper's Feast‏ (1974) Elements‏ (1978) Mask‏ (1984) Accidentally on Purpose (עם איאן גילן, 1988) Snapshot‏ (2002) If Life Was Easy‏ (2011) עם להקת ריינבו Ritchie Blackmore's Rainbow‏ (1975) Rising‏ (1976) Long Live Rock 'N' Roll‏ (1978) Down To Earth‏ (1979) Difficult To Cure‏ (1981) Straight Between The Eyes‏ (1982) Bent Out Of Shape‏ (1983) Stranger In US All‏ (1995) מדיה וקבצים בנושא רוג'ר גלובר בוויקישיתוף אתר האינטרנט הרשמי של רוג'ר גלובר רוג'ר גלובר, במסד הנתונים הקולנועיים IMDb (באנגלית) רוג'ר גלובר, באתר AllMusic (באנגלית) רוג'ר גלובר, באתר MusicBrainz (באנגלית) רוג'ר גלובר, אמן באתר Encyclopedia Metallum (באנגלית) רוג'ר גלובר, באתר Discogs (באנגלית) רוג'ר גלובר, באתר SecondHandSongs
E-2 הוקאיי

נורת'רופ גראמן E-2 הוקאיי (אנגלית: Hawkeye) הוא מטוס דו-מנועי ההנועד לשליטה ובקרה, לפיקוד ולהתראה מוקדמת. הוא פותח לפי דרישות הצי האמריקני, ונועד לתפעול מעל נושאות מטוסים. הוא תוכנן ופותח במהלך שנות ה-50 המאוחרות ותחילת שנות ה-60 על ידי חברת גרומן עבור צי ארצות הברית כמחליף ל- E-1 מטוס התרעה קודם, בעל מנועי בוכנה. את המטוס קל לזהות לפי הצלחת הגדולה שמותקנת על גבו. בשנת 1956, הצי האמריקני יצא למכרז למטוס התרעה מוקדמת מוטס שבו ניתן יהיה לשלב את הנתונים שלו במערכת הנתונים הטקטיים של הצי, במרץ 1957 נבחר עיצוב של גראמן. לאחר מכן עוצב מחדש ל-E-2A Hawkeye, היה מטוס המוביל הראשון שתוכנן מהתחלה כמטוס שליטה ובקרה. מהנדסי התכנון בגראמן התמודדו עם אתגרים עצומים, כולל הדרישה שהמטוס יוכל לפעול מנושאות המטוסים הישנות, כלי שיט אלה נבנו במהלך מלחמת העולם השנייה והיו קטנים יותר ממובילים מודרניים, ושונו מאוחר יותר כדי לאפשר להם להפעיל מטוסי סילון. כתוצאה מכך, מגבלות שונות של גובה, משקל ואורך היו צריכים להילקח בחשבון בעיצוב ה-E-2A, וכתוצאה מכך כמה מאפייני טיפול שהיו פחות אידיאליים. עם זאת, ה-E-2A מעולם לא פעל מנושאות מטוסים אלו. ביצועי המטוס שודרגו כאשר רוב השינויים בוצעו במכ"ם ובתקשורת הרדיו עקב התקדמות במעגלים משולבים אלקטרוניים ואלקטרוניקה אחרת. הגרסה העיקרית הרביעית של ההוקאי היא ה- E-2D. ה-E-2 היה המטוס הראשון שתוכנן במיוחד לתפקידו. גרסאות של ההוקיי הנמצאות בייצור רציף מאז 1960, מה שמקנה לו את טווח הייצור הארוך ביותר של מטוס מיועד לנושאות מטוסים. ערך מורחב – טייסת 192 חיל האוויר רכש 4 מטוסי הוקאיי (E-2C) בשנת 1978 והעניק להם את השם העברי "דיה", כשמה של ציפור הטרף חדת-העין. המטוסים סופקו לישראל במהלך 1981. במהלך מבצע שלום הגליל המטוסים הופעלו במבצע ערצב 19 לתקיפת מערך טילי הנ"מ הסורי בבקעת הלבנון. הצלחתו של המבצע נזקפת, בין השאר, ליכולת ההתראה והשליטה של חיל האוויר הישראלי שהסתמכה על הפעלתם של מטוסי הדיה. המטוסים הפסיקו פעילותם בשנת 1994. שלושה מבין המטוסים שפעלו בחיל האוויר הישראלי, נמכרו לחיל הים של מקסיקו בשנת 2002, לאחר ששופצו על ידי התעשייה האווירית לישראל בשיתוף חברת למדה הנדסת מערכות. המטוס הרביעי נמצא במוזיאון חיל האוויר בחצרים. חיל האוויר הישראלי היה הראשון לפתח יכולת תדלוק אווירי למטוסי ההוקאיי. ארצות הברית ארצות הברית; חיל הים האמריקני (144) יפן יפן (13) ישראל ישראל (4 - בעבר) טאיוואן טאיוואן (6) מצרים מצרים (5) סינגפור סינגפור (4) מקסיקו מקסיקו (3) צרפת צרפת מדיה וקבצים בנושא ‏E-2 הוקאיי בוויקישיתוף דפי ויטלה, ‏תחנת בקרה מעופפת, בטאון חיל האוויר 170, יולי 1989, באתר הספרייה הדיגיטלית להיסטוריה ומורשת חיל האוויר מטוסי הדייה בחיל האויר, באתר "מרקיע שחקים", 9 במאי 2023 גראמן E-2C הוקאיי (דיה), באתר חיל האוויר. ערך זה הוא קצרמר בנושא כלי טיס צבאיים. אתם מוזמנים לתרום לוויקיפדיה ולהרחיב אותו.
אסי שריב

אסף (אסי) שריב (נולד ב-6 באפריל 1972) הוא עורך דין, יועץ תקשורת, עיתונאי ודיפלומט ישראלי. בשנת 1990 התגייס שריב לצה"ל כעיתונאי ב"במחנה". בשנת 1993 מונה להיות עורך העיתון. בין השנים 1994 ל-1995 שימש עורך משנה בעיתון הכלכלי "גלובס". בשנת 1997 קיבל תואר ראשון במשפטים מהמרכז הבינתחומי הרצליה. התמחה במשרד עורכי הדין ויסגלס-אלמגור. בשנת 2002 החל לשמש עוזרו של דב וייסגלס, מנהל לשכת ראש הממשלה אריאל שרון. אחר כך שימש יועץ התקשורת של אריאל שרון ושל אהוד אולמרט. בין השנים 2007 ל-2010 שימש קונסול כללי של ישראל בניו יורק. ביולי 2011 מונה למנכ"ל זמני של מרכז פרס לשלום, ובסוף אותה שנה סיים תפקיד זה. מדיה וקבצים בנושא אסי שריב בוויקישיתוף עו"ד אסי שריב ימונה ליועץ התקשורת של ראש הממשלה, באתר nana10‏, 7 בדצמבר 2003 בן כספית, הצרות של מרכז פרס, באתר nrg‏, 9 ביולי 2011